২০১৮-র একুশে বইমেলা উপলক্ষে আমার দুটি প্রবন্ধগ্রন্থ বেরুবার কথা। এর মধ্যে একটি জানুয়ারিতেই বাজারে চলে এসেছে। একটু-আধটু পড়া নামের এই বইটি প্রকাশ করেছে কথাপ্রকাশ। এখানে আমার পড়া কয়েকটি প্রিয় বই নিয়ে কিছু কথা বলার চেষ্টা করেছি। বইটির প্রথম রচনায় শৈশব থেকে আজ অব্দি আমার গ্রন্থপাঠের অভিজ্ঞতা ব্যক্তিগত রচনার ভঙ্গিতে লিখতে চেয়েছি। এছাড়া সংকলিত বাকি এগারোটি রচনার সবগুলোই আদতে কোনো নির্দিষ্ট একটি বই নিয়ে আলোচনা। বলে রাখা ভালো, আমার এলোমেলো হাওয়া শীর্ষক প্রবন্ধগ্রন্থটিও পরিমার্জিত-পরিবর্ধিত আকারে কথাপ্রকাশ এ বছর পুনরায় ছেপেছে ।